AQSh prezidentligiga respublikachilar partiyasidan nomzod bo‘lmish Donald Tramp va Meksika prezidenti Enrike Penya Neto ikki davlat chegarasida barpo etiladigan devor-to‘siq uchun qaysi tomon pul to‘lashi bo‘yicha qaror qabul qilishmagan. Reuters agentligi xabarida qayd etilishicha, Tramp Pene Netoga AQSh o‘z hududini noqonuniy muhojirlardan himoya qilish uchun devor qurishga haqli ekanini ma’lum qilgan. Lekin u devor uchun mablag‘ni qaysi tomon to‘lashi haqida gapirmagan. Ikki siyosatchining suhbati 1 soat davom etgan. «Biz devor qurish xususida gaplashdik, lekin uning xarajatlari haqida emas. Bu keyinroq hal qilinadi. Bugungi uchrashuv birinchisi edi va u o‘ta ajoyib kechdi», — degan Tramp. Meksikadagi muxolifat kuchlari Netoni bunga qadar bir necha marta meksikaliklarni haqorat qilgan Tramp bilan uchrashuvi tufayli tanqid qilishmoqda. Trampning fikricha Meksika AQShga jinoyatchilarni va firibgarlarni yuboradi.